Jeannine Gmelin

Jeannine Gmelin (s. 20. kesäkuuta 1990 Uster, Sveitsi) on sveitsiläinen soudun yksikköluokan maailman- ja Euroopan-mestari.

Gmelin aloitti aikuisten arvokisauransa vuonna 2014, jolloin hän sijoittui yksikössä Euroopan-mestaruuskilpailuissa kahdeksanneksi ja maailmanmestaruuskilpailuissa 15:nneksi. Vuonna 2015 hän saavutti Poznańin EM-kilpailuissa hopeaa ja sijoittui MM-kilpailuissa viidenneksi. Rio de Janeiron olympialaisissa 2016 hän oli viides.

Vuonna 2017 Gmelin voitti Sarasotan MM-kilpailuissa kultaa lähes kaksi sekuntia Britannian Victoria Thornleyn edellä. Vuonna 2018 hän voitti Glasgow'ssa Euroopan-mestaruuden ja saavutti Plovdivin MM-kilpailuissa hopeaa. Seuraavana vuonna hän saavutti EM-hopeaa Luzernissa ja oli viides Ottensheimin MM-kilpailuissa.

Lähteet 

Sveitsiläiset soutajat
Vuonna 1990 syntyneet
Elävät henkilöt